अब , अगर आप सोच रहें हैं कि हिन्दी साहित्य जगत के विलक्षण लेखक, एक असाधारण प्रतिभाशाली साहित्यकार, श्री अमृतलाल नागर जी से भला, मेरा परिचय कब हुआ होगा ? तब उत्तर में, मैं , यही कहूँगी कि, जब से मैंने होश सम्भाला था तभी से उन्हें प्रणाम करना सीख लिया था! मेरे नन्हे से जीवन का एकमात्र सौभाग्य यही है कि मैं लावण्या , पंडित नरेंद्र शर्मा जैसे संत कवि की पुत्री बन कर इस धरा पर आयी! पूज्य पापा जी और मेरी अम्मा सुशीला की पवित्र छत्र छाया में पल कर बड़े होने का सौभाग्य मुझे मिला!